
Este poate pentru ultima dată când utilizez această expresie cu trimitere expresă la Partidul Social Democrat. 
În viitor, mă voi referi la produsul struțo-cămilei PSD-PNL. Care își propune, în mod expres, să domnească 10 
ani în România, înșurubându-și pretutindeni sistemul clientelar. Astăzi voi da un prim exemplu, care îl vizează 


pe Radu Oprea, Ministrul Economiei, Antreprenoriatului și Turismului, din guvernul Marcel Ciolacu. 


Ne-a reţinut atenţia o proaspătă numire, făcută de Marcel Ciolacu la solicitarea lui Radu Oprea în ministerul pe 
care acesta îl coordonează. O anume doamnă Mihaela Popescu. Numită într-o administraţie care devine, nu-i 
așa, din ce în ce mai suplă? Secretar General al Ministerului. Această doamnă a călcat apăsat pentru prima 
dată în ministerul economiei în Februarie 2023, fiind înşurubată drept consilier. Fără concurs. Și tot fără 
concurs este rapid promovată director adjunct al Direcţiei Economice. Am ales acest exemplu nu întâmplător. 
Se va vedea că el se potrivește altor și altor „plasamente” de acest fel, fara niciun fel de legatură cu 


De unde provine doamna Mihaela Popescu? Aparent, dintr-un loc cât se poate de obișnuit. Banal chiar. Din 
recepţia unui hotel. Se presupune că lucrând în recepţia complexului „Phoenicia Grand Hotel”, complex deţinut 
de Mohammad Murad, a dobândit toate abilităţile profesionale necesare pentru a reuși în carieră la orice nivel. 
Din recepţioneră ajunge funcţionar la ANEP, apoi contininuând traseul, la Transelectrica și Ministerul Justiției. 
Oare cum a fost posibil acest șotron? Căutând o explicație, în proximitatea doamnei, aflăm, fără a fi deloc 
surprinși, că este consoarta unui personaj din serviciile secrete ale României. Și nu unul oarecare. Soţul ei, 
Cristian Popescu, este general al Serviciului de Protecţie și Pază. Unul dintre favoriţii lui Lucian Pahonţu, șeful 
SPP, despre care, surse credibile susţin că ar fi succesorul lui Florian Coldea la conducerea statului paralel 
vizibil. Florian Coldea a devenit între timp ditamai președintele statului subteran. De fapt, într-un interval relativ 
scurt, această doamnă, Mihaela Popescu, a fost numită de două ori succesiv în poziții de conducere de către 
premierul Marcel Ciolacu. Și dacă îi studiem puţin biografia, chiar și așa superficial cum am făcut-o, rezultă că 
nu a fost numită deloc întâmplător. Ministrul Radu Oprea are, cum este și firesc, un șef de cabinet. Acesta se 
numește Răzvan Marian. Și el are o biografie interesantă. A fost secretar economic în Ciudad de Mexico. E 
greu, dacă nu care cumva imposibil, să deţii această poziţie dacă nu vii pe ţeava vreunul serviciu secret. 
Acesta are şi un frate mai mic, Cosmin, care a fost adus în minister de la ANPC și promovat Consilier Superior 
la Direcţia de Implementare PNRR. Este pe ţeavă acum pentru ca acest specialist în criptomonede, după cum 


rezultă în declaraţia sa de avere, să fie promovat șef de serviciu. 


Informaţiile care îmi parvin sunt mult mai numeroase și vizează o serie întreagă de promovări pe model tipic 
clientelar, dar fără excepții interferând și cu serviciile secrete. Pentru moment, mă opresc însă aici, constatând 
cum în locul „statului obez”, blamat pe bună dreptate de premierul Marcel Ciolacu, se naşte „statul suplu”, pe 
filiera serviciilor secrete. Cărora, devine pe zi ce trece tot mai evident, Marcel Ciolacu le este dator. Și nu mai 
puțin, omul său de încredere din guvern, Radu Oprea. 

